Empaka zino zigenda kuggulwawo Kabaka Ronald Muwenda Mutebi II ku kisaawe ky'eggombolola y'e Nakisunga.
Omwami w'essaza ly'e Kyaggwe, Ssekiboobo Alex Kigongo ategeezezza nti beetegefu okukyaza Kabaka era okuyoyoota ekisaawe kino kituukire bulungi ku mukolo kwatandise dda.
Ye omumyuka wa ssentebe w'olukiiko olutegeka empaka zino, Hajj Yusuf Kamulegeya ategeezezza Bukedde nti obululu bagenda kubukwata ku Lwokusatu June 7,2017 okufuna ebika ebinaggulawo empaka zino.
Omwaka oguwedde 2016 empaka zaggulibwawo mu ssaza ly'e Gomba wakati w'Emmamba Kakoboza n'Enseneene ate ezaakamalirizo zaali mu ssaza ly'e Bugerere wakati wAbalangira n'Ente era Abente be baatwala engabo.
lug_Latn lug_Latn lug_Latn lug_Latn